*Ke 8.4.2020*

*Hyvät ystävät!*

*Tänä aikana on hyvä soitella, kysyä kuulumisia ja kertoa niitä. Se on kotoista.*

*Nyt etsitään virsi 105 tai jos se ei ole tuttu, etsi itsellesi tuttu virsi. Mieluiten pääsiäisaiheinen*.

*Rukoilemme: Isä meidän, joka olet taivaassa....*

*Me olemme saaneet vakavan muistutuksen, kuinka avuttomia me olemme koronan suhteen. Nyt tulisi Suomen kansan palata hengellisille juurilleen ja ottaa vakavasti Raamatun sanan opetukset. Nöyrinä saamme pyytää Herralta viisautta omaankin elämään.*

*Jeesuksen matka kohti ristiä tapahtuu jälleen pääsiäiskertomuksessa ja syntiemme sovitus ristillä on aina yhtä järkyttävä ja vapauttava. Pääsiäisen iloakaan – Jeesuksen ylösnousemusta - emme pääse nyt yhdessä kirkossa kokemaan, mutta iloitaan kotona ja sytytetään kynttilä sen muistoksi. Hän on meille avannut tien taivaaseen ja tästä me saamme lukea edelleen Raamatusta ja ottaa vastaan runsasta opetusta. Tätä Jeesus opetti opetuslapsilleenkin ja heidän kauttaan syntyivät seurakunnat.*

*Apostolien teot luku 7 päättyi Stefanoksen surmaamiseen eli näin alussa alkoi jo taistelu uskovia kohtaan.*

*Luetaan luku 8.*

*Luvussa 8 Saulus panetti ihmisiä miehiä ja naisia vankeuteen samasta syystä. Jotkut muuttivat toiselle paikkakunnalle ja siellä kertoivat Jeesuksesta ja pelastuksesta hänen kauttaan. Tämä luku 8 kertoo myös Filippuksen toiminnasta. Hän saarnasi kansalle ja kun he näkivät ne tunnusteot, joita hän teki, he uskoivat. Syntyi suuri ilo kaupungeissa, joissa hän kävi. Noituutta ja harhaa oli silloinkin eli taistelu ihmisistä, kuten nykyäänkin.*

*Pyhä Henki puhui Filippukselle ja kertoi mitä hänen tuli tehdä ja ketä tavata. Samoin Herra haluaa meidänkin vahvistavan toinen toistamme uskossa ja rukoilevan vaikeuksissa ollessamme. Kaikki saamme puhua Herralle. “Avuksesi huuda minua hädän päivänä, niin minä tahdon auttaa sinua, ja sinun pitää kunnioittaman minua.” Psalmi 50:15. Näin Sana sanoo.*

*Kansanedustaja lääkäri Sari Tanus on eduskunnassa kertonut minkälaisen näyn hän oli nähnyt: Siinä lohikäärme piteli Suomen lippua. Tuli kehotus rukoilla päivittäin*

*Suomen kansan ja päättäjien puolesta kolmen viikon ajan! Ja mitä tapahtui eduskunnassa? Hänelle naurettiin. Mutta nyt monet monet rukoilevat klo 12-13 välillä. Me kukin voimme rukoilla niin kuin sydämemme kehottaa. Herra tietää elinpäiviemme määrän ja pitää meistä huolen.*

*Herran siunausta sinulle. Iloitaan keväästä!*